Oficialusis leidinys L 049 , 19/02/2004 p. 0036 - 0041



Europos Parlamento ir Tarybos direktyva 2004/3/EB 2004 m. vasario 11 d. iš dalies keičianti Tarybos direktyvas 70/156/EEB ir 80/1268, susijusias su N1 kategorijos transporto priemonių išmetamųjų anglies dioksido dujų kiekio matavimu ir degalų suvartojimu (tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 95 straipsnį, atsižvelgdami į Komisijos pasiūlymą [1], atsižvelgdami į Europos ekonomikos ir socialinių reikalų komiteto nuomonę [2], laikydamosi Sutarties 251 straipsnyje nustatytos tvarkos [3], kadangi: (1) 1980 m. gruodžio 16 d. Tarybos direktyva 80/1268/EEB, susijusi su anglies dioksido emisijomis ir motorinių transporto priemonių degalų suvartojimu [4], yra viena iš atskirų direktyvų, kuriai taikoma tipo patvirtinimo tvarka, nustatyta 1970 m. vasario 9 d. Tarybos direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [5]. (2) Komisijos komunikate Europos Parlamentui ir Tarybai dėl ES politikos ir priemonių, mažinančių šiltnamio dujų emisijas: Europos klimato kaitos programos (ECCP) link siūloma įgyvendinti strategiją, kuria būtų siekiama mažinti šiltnamio dujų emisiją, įskaitant transporto sektoriaus priemones. Žaliojoje knygoje "Europos strategijos dėl energijos teikimo patikimumo link" taip pat kviečiama stiprinti pastangas gerinti motorinių transporto priemonių suvartojamų degalų ekonomiją. (3) Vadovaujantis Bendrijos strategija mažinti keleivinių automobilių išmetamųjų anglies dioksido (CO2) dujų kiekį, kaip nubrėžta Komisijos komunikate Europos Parlamentui ir Tarybai, pavadintame "Bendrijos strategija mažinti keleivinių automobilių išmetamųjų CO2 dujų kiekį ir gerinti degalų ekonomiją", Direktyvoje 80/1268/EEB nustatyta suderinta matavimo metodologija buvo naudota kaip pagrindinė priemonė. Siekiant leisti naudoti kitas priemones, kuriomis mažinamas degalų vartojimas ir CO2 emisija lengvųjų komercinių transporto priemonių sektoriuje, būtina išplėsti tos direktyvos taikymo sritį, įtraukiant N1 kategorijos transporto priemones. (4) Kaip nurodyta 2000 m. birželio 22 d. Europos Parlamento ir Tarybos sprendime Nr. 1753/2000/EB, nustatančiame naujų keleivinių automobilių vidutinio konkretaus išmetamųjų CO2 dujų kiekio kontrolės sistemą [6], Komisija atliko tyrimą, kuriuo buvo tirtos suderintos N1 kategorijos transporto priemonių išmetamųjų CO2 dujų kiekio matavimo galimybės ir implikacijos. Šiuo požiūriu techniškai priimtiniausia ir išlaidų efektyvumo prasme geriausia 1970 m. kovo 20 d. Tarybos direktyvoje 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo [7] nurodytus išmetamųjų dujų kiekio matavimo bandymus taikyti ir tos kategorijos transporto priemonių degalų suvartojimo bei išmetamų CO2 dujų kiekio matavimui. (5) Daugelis smulkiųjų gamintojų perka iš tiekėjų variklius, kurių tipas teršalų emisijos atžvilgiu yra patvirtintas pagal 1987 m. gruodžio 3 d. Tarybos direktyvą 88/77/EEB dėl valstybių narių įstatymų, reglamentuojančių priemones, kurių būtina imtis dėl transporto priemonių dyzelinių variklių skleidžiamų dujinių teršalų, suderinimo [8]. Didelė tokių gamintojų dalis neturi reikalingos infrastruktūros ar patirties emisijos ar CO2 teršalų kiekio matavimo bandymui atlikti. Todėl smulkiesiems gamintojams išimties tvarka būtina leisti bandymo neatlikti, nes papildomos išlaidos, patirtos siekiant atitikti šios direktyvos nuostatas, būtų neproporcingai didelės. (6) Šios priemonės taip pat daro įtaką Direktyvos 70/156/EEB priedams. (7) Direktyvos 70/156/EEB ir 80/1268/EEB turėtų būti atitinkamai pakeistos, PRIĖMĖ ŠIĄ DIREKTYVĄ: 1 straipsnis Direktyva 70/156/EEB iš dalies keičiama taip: a) IV priedo I dalies 39 eilutė pakeičiama taip: "Subjektas | Direktyvos numeris | Nuoroda į Oficialųjį leidinį | M1 | M2 | M3 | N1 | N2 | N3 | O1 | O2 | O3 | O4 | 39.CO2 emisijos/degalų suvartojimas | 80/1268/EEB | L 375, 1980 12 31, p. 36. | X | | | X" | | | | | | | b) IX priedo I dalies 2 puslapyje pateiktame Bendrijos atitikties liudijime apie N1, N2 ir N3 kategorijos pilnai sukomplektuotų transporto priemonių atitikimą pridedamas toks punktas: +++++ TIFF +++++ 2 straipsnis Direktyvos 80/1268/EEB I ir II priedai iš dalies pakeičiami taip, kaip nurodyta šios Direktyvos priede. 3 straipsnis Ne vėliau kaip iki 2006 m. vasario 19 d. Komisija: a) pateikia tyrimą apie galimybes gauti etaloninius sukomplektuotų daugiafunkcinių transporto priemonių CO2 emisijos ir degalų suvartojimo duomenis ir tokių transporto priemonių, kurių emisijos matuojamos remiantis Direktyva 88/77/EEB tam, kad būtų atsižvelgiama į šių matavimų išlaidų efektyvumo aspektus; b) pateikia šioje direktyvoje pradėtos vartoti transporto priemonių serijos sąvokos įvertinimą; c) jei reikalinga, pagal Direktyvos 70/156/EEB 13 straipsnį sudarytam Komitetui pateikia šios direktyvos derinimui su technikos pažanga reikalingų priemonių projektus. 4 straipsnis Kai tolimojo susisiekimo autobuso gamintojo pagaminta transporto priemonė atitinka vienos iš bazinės transporto priemonės gamintojo transporto priemonių serijos kriterijus, tolimojo susisiekimo autobuso gamintojas gali naudotis to gamintojo pateiktais duomenimis apie degalų efektyvumą ir išmetamąsias CO2 dujas. 5 straipsnis 1. Nuo 2005 m. vasario 19 d. N1 kategorijos transporto priemonių išmetamųjų CO2 dujų ar degalų suvartojimo rodikliai negali būti priežastimi valstybėms narėms: a) atsisakyti bet kuriai šios kategorijos motorinei transporto priemonei suteikti EB ar nacionalinio tipo patvirtinimą; b) uždrausti registruoti, pardavinėti ar pradėti eksploatuoti transporto priemones pagal Direktyvos 70/156/EEB 7 straipsnį, jei išmetamųjų CO2 dujų ar degalų suvartojimo kiekiai buvo nustatyti vadovaujantis Direktyvos 80/1268/EEB su pakeitimais, padarytais šia direktyva, reikalavimais. 2. Nuo 2005 m. sausio 1 d. N1 kategorijos I klasės transporto priemonėms, o nuo 2007 m. sausio 1 d. N1 kategorijos II ir III klasių transporto priemonėms valstybės narės: a) nebegali išduoti EB tipo patvirtinimo pagal Direktyvos 70/156/EEB 4 straipsnio 1 dalį; b) atsisako išduoti nacionalinį tipo patvirtinimą, išskyrus atvejus, kai taikomos Direktyvos 70/156/EEB 8 straipsnio 2 dalies nuostatos, jei išmetamųjų CO2 dujų ar degalų suvartojimo kiekiai nebuvo nustatyti vadovaujantis Direktyvos 80/1268/EEB su pakeitimais, padarytais šia direktyva, reikalavimais. 3. Nuo 2006 m. sausio 1 d. N1 kategorijos I klasės transporto priemonėms, o nuo 2008 m. sausio 1 d. N1 kategorijos II ir III klasių transporto priemonėms valstybės narės: a) laiko atitikties liudijimus, kurie pagal Direktyvą 70/156/EEB suteikiami naujoms transporto priemonėms, nebegaliojančiais tos direktyvos 7 straipsnio 1 dalies tikslais; b) atsisako registruoti, pardavinėti ar pradėti eksploatuoti naujas transporto priemones, kurios neturi galiojančio atitikties liudijimo, išduoto remiantis Direktyva 70/156/EEB, išskyrus atvejus, kai taikomos tos direktyvos 8 straipsnio 2 dalies nuostatos, jei išmetamųjų CO2 dujų ar degalų suvartojimo kiekiai nebuvo nustatyti vadovaujantis Direktyvos 80/1268/EEB su pakeitimais, padarytais šia direktyva, reikalavimais. 4. Daugiafunkcinėms N1 kategorijos transporto priemonėms 2 ir 3 dalyse minėtos datos atidedamos 12 mėnesių. 5. Šiame straipsnyje: - N1 kategorijos, I klasės transporto priemonė – tai N1 kategorijos transporto priemonė, kurios etaloninė masė neviršija 1305 kg, - N1 kategorijos, II klasės transporto priemonė – tai N1 kategorijos transporto priemonė, kurios etaloninė masė didesnė negu 1305 kg, bet neviršija 1760 kg, - N1 kategorijos, III klasės transporto priemonė – tai N1 kategorijos transporto priemonė, kurios etaloninė masė didesnė negu 1760 kg. 6 straipsnis Valstybės narės priima įstatymus ir kitus teisės aktus, kurie, įsigalioję iki 2005 m. vasario 19 d., įgyvendina šią direktyvą. Apie tai jos nedelsdamos praneša Komisijai. Valstybėms narėms patvirtinus šias priemones, jose daroma nuoroda į šią direktyvą arba tokia nuoroda daroma jas oficialiai skelbiant. Tokių nuorodų darymo būdus nustato pačios valstybės narės. 7 straipsnis Ši direktyva įsigalioja jos paskelbimo Europos Sąjungos oficialiajame leidinyje dieną. 8 straipsnis Ši direktyva skirta valstybėms narėms. Priimta Strasbūre, 2004 m. vasario 11 d. Europos Parlamento vardu Pirmininkas P. Cox Tarybos vardu Pirmininkas M. McDowell [1] OL C 51, 2002 2 26, p. 317. [2] OL C 125, 2002 5 27, p. 6. [3] 2002 m. rugsėjo 24 d. pareikšta Europos Parlamento nuomonė (OL C 273 E, 2003 11 14, p. 22), 2003 m. spalio 9 d. Tarybos bendroji pozicija (OL C 305 E, 2003 12 16, P. 1), ir 2003 m. gruodžio 16 d. Europos Parlamento pozicija (Oficialiajame leidinyje dar nepaskelbta). [4] OL L 375, 1980 12 31, P. 36. Direktyva su paskutiniais pakeitimais, padarytais Komisijos direktyva 1999/100/EB (OL L 334, 1999 12 228, p. 36). [5] OL L 42, 1970 2 23, p. 1. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36). [6] OL L 202, 2000 8 10, p. 1. [7] OL L 76, 1970 4 6, p. 1. Direktyva su paskutiniais pakeitimais, padarytais Komisijos direktyva 2003/76/EB (OL L 206, 2003 8 15, p. 29). [8] OL L 36, 1988 2 9, p. 33. 4 6, p. 1. Direktyva su paskutiniais pakeitimais, padarytais Komisijos direktyva 2001/27/EB (OL L 107, 2001 4 18, p. 10). -------------------------------------------------- PRIEDAS I. Direktyvos 80/1268/EEB I priedas iš dalies keičiamas taip: 1. 1 punktas pakeičiamas taip: "1. TAIKYMO SRITIS Ši direktyva taikoma M1 ir N1 kategorijos transporto priemonių išmetamųjų anglies dioksido (CO2 emisijai) dujų kiekiui ir degalų suvartojimui matuoti. Ji netaikoma N1 kategorijos transporto priemonei, jeigu: - variklio tipas, tinkantis tos kategorijos transporto priemonei, yra gavęs tipo patvirtinimą pagal Direktyvą 88/77/EEB ir - bendras per metus pasaulyje pagaminamų N1 kategorijos transporto priemonių vienetų skaičius mažesnis negu 2000." 2. 2.3 punktas pakeičiamas taip: "2.3. 6 punkte aprašytam bandymui transporto priemonė, atstovaujanti tos transporto priemonės kategoriją, kuriai bus suteiktas tipo patvirtinimas, pristatoma tada, kai už tipo patvirtinimo bandymus atsakingas techninis centras bandymus atlieka pats. M1 ir N1 kategorijos transporto priemones, kurių tipas emisijų požiūriu buvo patvirtintas pagal Direktyvą 70/220/EEB, techninis centras patikrins atlikdamas bandymą, kuriuo nustatoma, ar transporto priemonė atitinka ribines tai transporto priemonės kategorijai taikomas vertes, kaip apibūdinta Direktyvoje 70/220/EEB." 3. Punkte 6.1. pridedama tokia pastraipa: "Per bandymo ciklą greitinimo ir maksimalaus greičio verčių nepasiekiančios transporto priemonės turi važiuoti su visiškai išjungtu greitintuvo kontrolės mechanizmu kol vėl pasiekia reikalingą eksploatavimo kreivę. Nuokrypiai nuo bandymo ciklo turi būti registruojami bandymų atlikimo ataskaitoje." 4. 11 punktas pakeičiamas taip: "11. PATVIRTINIMO IŠPLĖTIMAS 11.1. Tipo patvirtinimo liudijimas gali būti išduodamas to paties tipo arba kitokio tipo transporto priemonėms, besiskiriančiomis pagal toliau išvardytas II priedo charakteristikas, jei techninio centro išmatuota M1 kategorijos transporto priemonių išmetamųjų CO2 dujų emisija neviršija tipo patvirtinimo vertės daugiau kaip 4 procentais, o N1 kategorijos transporto priemonių – 6 procentais: - etaloninė masė, - didžiausia leistinoji masė, - kėbulo tipas: M1 kategorijos transporto priemonių: sedanas, hačbekas, universalas, kupe, kabrioletas, daugiafunkcinis automobilis N1 kategorijos transporto priemonių: sunkvežimis, furgonas, - bendras pavaros perdavimo skaičius, - variklio įranga ir pagalbiniai įtaisai. 11.2. N1 kategorijos transporto priemonių patvirtinimo išplėtimas tos pačios serijos transporto priemonėms: 11.2.1. N1 kategorijos transporto priemonėms, kurios pagal I priedo 12.2 punkte nustatytą tvarką yra patvirtintos kaip tos kategorijos transporto priemonių serijos automobiliai, tipo patvirtinimo liudijimas tos pačios serijos transporto priemonėms gali būti išduodamas tik tuomet, jei techninio centro įvertinimo duomenimis naujos transporto priemonės degalų suvartojimas neviršija tos serijos transporto priemonėms nustatytos degalų suvartojimo normos. Taip pat tipo patvirtinimo liudijimai gali būti išduodami transporto priemonėms: - kurių svoris ne daugiau kaip 110 kg didesnis už tos serijos transporto priemonės, su kuria buvo atliktas bandymas, su sąlyga, kad tų transporto priemonių svoris ne mažesnis daugiau kaip 220 kg už lengviausią tos serijos transporto priemonę, - kurių bendras transmisijų skaičius mažesnis negu serijos transporto priemonės, su kuria atliktas bandymas, tik dėl kitokio padangų dydžio, - kurios visais kitais požiūriais atitinka serijos transporto priemonių charakteristikas. 11.2.2. N1 kategorijos transporto priemonėms, kurios pagal I priedo 12.3 punkte nustatytą tvarką yra patvirtintos kaip tos kategorijos transporto priemonių serijos automobilis, tipo patvirtinimo liudijimas gali būti išduodamas be papildomo bandymo tik tuomet, jei techninio centro įvertinimo duomenimis naujos transporto priemonės degalų suvartojimas įsitenka į tos serijos dviejų transporto priemonių – kurios degalų suvartojimas mažiausias ir kurios didžiausias – ribas." 5. Pridedamas toks punktas: "12. N1 KATEGORIJOS TOS PAČIOS SERIJOS TRANSPORTO PRIEMONIŲ PATVIRTINIMAS N1 kategorijos transporto priemonės gali būti patvirtinamos, kaip tos pačios serijos, kaip apibrėžta 12.1. punkte, taikant vieną iš dviejų 12.2. ir 12. 3. punktuose apibūdintų būdų. 12.1. Šioje direktyvoje N1 kategorijos transporto priemonės gali būti priskiriamos vienai serijai, jei toliau nurodyti parametrai yra identiški arba atitinka nurodytas ribas: 12.1. 1. Identiški parametrai: - II priedo I skirsnio 0.2 punkte nustatytas gamintojas ir tipas, - variklio darbinis tūris, - išmetimo kontrolės sistemos tipas, - II priedo 1.5.2. punkte nustatytas degalų sistemos tipas. 12.1.2. Toliau išvardyti parametrai turi atitikti šias ribas: - II priedo 1.6.3. punkte nustatytą bendrą transmisijų skaičių (gali būti didesnis nei mažiausias ne daugiau kaip 8 %), - etaloninę masę (ne daugiau kaip 220 kg mažesnė už didžiausią masę), - priekinė dalis (ne daugiau kaip 15 % mažesnė už didžiausią), - variklio galia (ne daugiau kaip 10 % mažesnė už galingiausią variklį). 12.2. Transporto priemonės serija, kaip apibrėžta 12.1. punkte, gali būti patvirtinta remiantis visoms tos serijos transporto priemonėms būdingais išmetamųjų CO2 dujų kiekio ir degalų suvartojimo duomenimis. Techninis centras bandymui turi atrinkti tokią tos serijos transporto priemonę, kurios, techninio centro manymu, išmetamųjų CO2 dujų kiekis didžiausias. Matavimai atliekami taip, kaip aprašyta 6 punkte, o taikant 6.5. punkte aprašytą būdą gauti rezultatai naudojami kaip tipo patvirtinimo vertės, būdingos visoms tos serijos transporto priemonėms. 12.3. Transporto priemonės, priskirtos vienai serijai, kaip apibrėžta 12.1. punkte, gali būti patvirtinamos pagal individualius kiekvienos tos serijos transporto priemonės išmetamųjų CO2 dujų kiekio ir degalų suvartojimo duomenis. Techninis centras atrenka bandymui dvi transporto priemones: jo manymu, vieną su didžiausia, o antrą su mažiausia CO2 emisija. Matavimai atliekami taip, kaip aprašyta 6 punkte. Jei gamintojo duomenys apie šias dvi transporto priemones atitinka leistinas 6.5. punkte nurodytas ribas, gamintojo deklaruojama visų tos serijos transporto priemonių CO2 emisijos gali būti naudojamos kaip tipo patvirtinimo vertės. Jei gamintojo duomenys neatitinka leistinų ribų, taikant 6.5. punkte aprašytą būdą gauti rezultatai naudojami kaip tipo patvirtinimo vertės, o technikos centras atrenka tam tikrą kitų tos serijos transporto priemonių skaičių papildomiems bandymams." II. Direktyvos 80/1268/EEB II priedas iš dalies keičiamas taip: 1. Puslapio viršuje esantis tekstas iš dalies keičiamas taip: "Priedas prie EB tipo patvirtinimo liudijimo Nr.: dėl transporto priemonės(6) tipo patvirtinimo, susijusio su Direktyva 80/1268/EEB (išmetamosiomis CO2 dujomis ir degalų suvartojimu) su paskutiniais pakeitimais, padarytais Direktyva 2004/3/EB." 2. Priede pridedama tokia išnaša: "(6) Pagal I priedo 12 punktą patvirtintoms tos pačios serijos transporto priemonėms šį priedą būtina išduoti kiekvienai tos serijos transporto priemonei." 3. Toliau priedas yra iš dalies keičiamas taip: a) 1.3. punktas išdėstomas taip: "1.3. Kėbulo tipas: 1.3.1. M1 kategorijos transporto priemonių: sedanas, hačbekas, universalas, kupe, kabrioletas, daugiafunkcinė transporto priemonė (1) 1.3.2. N1 kategorijos transporto priemonių: sunkvežimis, furgonas." b) 1.7. punktas išdėstomas taip: "1.7. Tipo patvirtinimo vertės." --------------------------------------------------